ამენჰოტეპ III
ამენჰოტეპ III – ძველი ეგვიპტის ფარაონი XVIII დინასტიიდან ძვ. წ. 1388 - ძვ. წ. 1351 წლებში. ფარაონ თუტმოს IV-ის ვაჟი. მისი მეფობა აღინიშნება ძველ ეგვიპტური ცივილიზაციის აყვავებით. 2011 წელს ფარაონის ყველაზე დიდ ქანდაკებას მიაკვლიეს. ქანდაკება ნილოსის მარცხენა სანაპიროსთან მდებარე მის უძველეს ტაძარში, ეგვიპტის სამხრეთ ნაწილში აღმოჩნდა. ქანდაკება 13 მეტრისა და 65 სანტიმეტრის სიმაღლისაა და ფერადი კვარციტისგანაა დამზადებული.